Boris Filan

Boris Filan (* 30. jún 1949, Bratislava) je slovenský spisovateľ, textár, dramaturg, scenárista, moderátor a cestovateľ, syn scenáristu, režiséra a dramatika Ľudovíta Filana, manžel herečky Ingrid Filanovej.

 Životopis 
Vyštudoval filmovú a televíznu dramaturgiu a scenáristiku na VŠMU v Bratislave (1972). 

 Tvorba 
V rokoch 1973 – 1987 pracoval ako dramaturg v literárnej redakcii a redakcii zábavných programov vtedajšej Československej televízie v Bratislave. Od šestnástich rokov písal texty pesničiek, neskôr hlavne pre Paľa Hammela a skupiny Prúdy a Elán.  Vydal ich v dvoch zbierkach textov „Túlavý psík“ a 69 textov. 

Je autorom viacerých scenárov televíznych inscenácií, scenáru k hudobnému filmu Rabaka (so skupinou Elán v titulnej úlohe), muzikálov Snehulienka a sedem pretekárov  (hudba Vašo Patejdl) a Dievča z klubu.  

Autorsky pripravoval a uvádzal televíznu talkshow „Gala Borisa Filana“, relácie "Ligapasáž" a "Cesta okolo seba." V Slovenskej televízii uvádzal svoju talkshow Gala-Gala. 

V rádiu Okey mal každú nedeľu napoludnie talkshow "Tri opice". Boris Filan - Životopis autora, LITERÁRNE INFORMAČNÉ CENTRUM,  Online V Slovenskom rozhlase uvádza každú sobotu dopoludnia publicisticko-úsmevnú reláciu s názvom "Pálenica". Na nedeľné dopoludnie pripravoval rozhlasový seriál o použiteľnej minulosti "Verejné tajomstvá".

V 1991 rokoch vydal svoju prvú knihu pre dospelých "Paternoster". Cestoval po svete a pre denníky Smena a SME napísal sto pokračovaní cestopisných Tam-tamov.  Tvrdí o sebe, že nie je cestovateľ ale tulák, ktorý navštívil mnohé krajiny a priniesol z nich zaujímavé písomné záznamy, ktoré vyšli knižne.   Po prvom vydaní Tam-tamov v roku 1993 napísal viacero ich pokračovaní.  Celkove sa TAM-TAMOV dodnes predalo vyše sto tisíc.  Svoje 70. narodeniny oslávil 26. septembra 2019 veľkolepým koncertom. 

4. novembra 2025 mu vo vydavateľstve Slovart vyšla nová kniha pod názvom Tisíc Páleníc 2, ktorá je pokračovaním vo výbere toho najlepšieho z viac ako tisíc vydaní rozhlasovej Pálenice Borisa Filana.

 Plánovaná tvorba 
Boris Filan rád oznamuje svoje literárne plány. V súčasnosti pracuje na knihe Najveselší pohreb, pripravuje román ŠNR z prostredia československej televízie a pracuje aj na príprave poviedkovej knižky s pracovným názvom Miliónta kvapka.

 Ocenenia 
Za publicistickú aktivitu dostal v roku 1994 cenu Egona Erwina Kischa. V roku 2000 získal Cenu za najpredávanejšiu knihu za dielo Tam tam 3, ktorú udeľovala za rok 1999 VÚB. V roku 2009 získal cenu Zlaté pero 2009 za najhodnotnejšie pôvodné dielo s knihou Dole vodou. Ľúbostný román Klimtov bozk sa stal Knihou roka 2009. V januári 2011 sa stal víťazom Krištáľového krídla za rok 2010 v kategórii publicistika a literatúra za knihu PrešpoRock. V novembri 2014 bol ocenený Veľkou cenou SOZA za celoživotné dielo.

 Dielo 

 Knižné vydania textov piesní 
 1987 – Túlavý psík
 1996 – 69 textov, texty piesní
 2004 – Kamalásky, texty piesní
 2008 – Slávne texty slávnych piesní – Boris Filan (kniha+CD), Forza Music, ISBN 978-80-89359-07-3, (edícia Slávne texty slávnych piesní)

 Knihy pre dospelých 
 1991 – Paternoster, poviedky
 1993 – Tam-tam, cestopisné črty a úvahy
 1995 – Nový Tam-tam, cestopisné črty a úvahy
 1999 – Tam-tam 3, cestopisné črty a úvahy
 2001 – Pálenica 2002 – Nočný Tam-tam 2003 – Tri opice 2004 – Posledný Tam-tam, cestopisné črty a úvahy
 2005 – Ľubošova finta 2006 – Wewerka 2007 – Tam-tam plus 2008 – Bratislavské krutosti 2009 –  Dole vodou 2009 –  Klimtov bozk 2010 –  PrešpoRock 2010 –  Tajomstvo Budhovho úsmevu 2011 –  Rozhovor Majstra s hlúpym žiakom 2011 –  Raba Suli Bratislava III 2012 –  Ako išlo oko na vandrovku 2012 –  Zabíjačka a iné rozkoše 2013 –  Vodka, duša, kaviár 2014 –  Umenie zablúdiť 2015 –  Po vtákoch 2015 –  Rozhovor s tigrom 2017 –  Káva od Felliniho 2018 –  Hodina človečiny 2019 –  ŠirokoĎaleko (Výber najlepších cestopisov)
 2019 –  Cesta okolo seba (Výber najlepších filanoviek)
 2020 –  Nebo, peklo, hraj 2022 –  Cigary idú do neba 2024 –  Tisíc Páleníc 2025 –  Tisíc Páleníc 2 Knihy vydané v českom preklade 
 2000 – Tam-tam 2015 – Klimtův polibek Knihy pre deti a mládež 
 1991 – Puki Ostatné diela 
 1989 – Rabaka – scenár hudobného filmu so skupinou Elán
 1991 – Snehulienka a sedem pretekárov, tanečný muzikál pre deti (spoluautor Vašo Patejdl, uviedlo Slovenské národné divadlo)
 2011 – Ôsmy svetadiel, muzikál zo súčasnosti na motívy skladieb skupiny Elán. Boris Filan je spolu s Jánom Ďurovčíkom a Petrom Pavlacom spoluautorom libreta, uvádza Divadlo Nová scéna v Bratislave a Divadlo Kalich v Prahe

 Moderovanie 
 Gala Borisa Filana Ligapasáž Cesta okolo seba Tri opice – Rádio Okey
 Pálenica Borisa Filana – Slovenský rozhlas
 Verejné tajomstvá – Slovenský rozhlas

 Referencie 

 Iné projekty 

 Externé odkazy 

 Boris Filan: Prečo by som mal byť chudobný? – rozhovor v denníku SME (2006)
 Usilujem sa ľuďom sprostredkovať pohodu – rozhovor v Knižnej revue'' (2009)

Kategória:Slovenskí spisovatelia
Kategória:Slovenskí prozaici
Kategória:Slovenskí básnici
Kategória:Slovenskí spisovatelia pre deti a mládež
Kategória:Slovenskí textári piesní
Kategória:Slovenskí rozhlasoví moderátori
Kategória:Slovenskí televízni moderátori
Kategória:Držitelia Krištáľového krídla
Kategória:Osobnosti z Bratislavy